14.9.2023
FI
Euroopan unionin virallinen lehti
C 324 A/3
Esimerkkejä vähimmäiskoulutusvaatimuksista on liitteessä II.
Arvioidessaan, onko hakijalla yliopistotasoisia opintoja vastaava koulutus, valintalautakunta ottaa huomioon todistuksen myöntämisen aikaan voimassa olleet säännöt.
Työkokemusta ei periaatteessa vaadita, mutta jos hakijalta vaadittu koulutus vastaa ainoastaan kolmivuotisia yliopistotason opintoja (eli hakija on suorittanut kolmivuotisen tutkinnon), hakijalla olisi oltava myös vähintään yhden vuoden soveltuva työkokemus, joka on hankittu tutkinnon suorittamisen jälkeen.
Työkokemusta pidetään soveltuvana, jos se on hankittu yhdellä tai useammalla seuraavista aloista: 1.
oikeudellisten tekstien kääntäminen; 2. lainsäädäntötekstien laatiminen; 3. oikeudellinen työkokemus itsenäisenä ammatinharjoittajana toimivana asianajajana; 4. oikeudellinen työkokemus asianajotoimistossa, liikeyrityksessä, kansallisessa hallinnossa, hallitustenvälisessä tai kansainvälisessä järjestössä, jossakin EU:n toimielimessä, virastossa tai muussa elimessä, kansalaisjärjestössä tai yliopistossa.
3.3.1 EPSO/AD/404/23 – englanninkieliset juristi-lingvistit Hakukelpoisuus kilpailuun EPSO/AD/404/23 edellyttää, että hakijalla on yliopistotason opintoja vastaava koulutus, josta on osoituksena jokin seuraavista: oikeustieteen tutkinto tai vastaava tutkinto, joka on suoritettu Irlannin tasavallassa, tai asianajajan (barrister tai solicitor) pätevyys Irlannissa.
3.3.2 EPSO/AD/405/23 – espanjankieliset juristi-lingvistit Hakukelpoisuus kilpailuun EPSO/AD/405/23 edellyttää, että hakijalla on yliopistotason opintoja vastaava koulutus, josta on osoituksena jompikumpi seuraavista tutkintotodistuksista Espanjan oikeustieteen alalta: Licenciatura en Derecho tai Grado en Derecho.
3.3.3 EPSO/AD/406/23 – liettuankieliset juristi-lingvistit Hakukelpoisuus kilpailuun EPSO/AD/406/23 edellyttää, että hakijalla on yliopistotason opintoja vastaava koulutus, josta on osoituksena jokin seuraavista tutkintotodistuksista Liettuan oikeustieteen alalta: aukštasis universitetinis teisinis išsilavinimas – teisės bakalauro kvalifikacinis laipsnis arba teisės magistro kvalifikacinis laipsnis, įgytas turint teisės bakalauro kvalifikacinį laipsnį, arba teisininko profesinis kvalifikacinis laipsnis (vienpakopis teisinis universitetinis išsilavinimas).
3.3.4 EPSO/AD/407/23 – hollanninkieliset juristi-lingvistit Hakukelpoisuus kilpailuun EPSO/AD/407/23 edellyttää, että hakijalla on yliopistotason opintoja vastaava hollanninkielinen koulutus, josta on osoituksena jokin seuraavista tutkintotodistuksista Belgian tai Alankomaiden oikeustieteen alalta: Voltooide juridische studie, afgesloten met een diploma Nederlands recht (doctorandus of master) of Belgisch recht (licentiaat of master, afgegeven door een Nederlandstalige rechtenfaculteit).
Ook een bachelor Nederlands of Belgisch recht, gevolgd door een master internationaal of Europees recht, zal worden aanvaard.
3.3.5 EPSO/AD/408/23 – portugalinkieliset juristi-lingvistit Hakukelpoisuus kilpailuun EPSO/AD/408/23 edellyttää, että hakijalla on yliopistotason opintoja vastaava koulutus, josta on osoituksena tutkintotodistus Portugalin oikeustieteen alalta: um curso superior sancionado por um diploma de ”Licenciatura em Direito” atribuído por uma universidade portuguesa.
3.3.6 EPSO/AD/409/23 – slovakinkieliset juristi-lingvistit Hakukelpoisuus kilpailuun EPSO/AD/409/23 edellyttää, että hakijalla on yliopistotason opintoja vastaava koulutus, josta on osoituksena seuraava tutkintotodistus Slovakian oikeustieteen alalta: Vysokoškolské štúdium v oblasti slovenského práva ukončené diplomom z odboru právo (magister, mgr.), ktorý umožňuje pokračovať v doktorandskom študijnom programe. 4.
VALINTAMENETTELY
4.1 Yhteenveto kilpailumenettelyistä Kilpailuissa on seuraavat vaiheet: — Hakemus (ks. kohta 4.3.1)